title: "Sjiisk Bocht"
text: "At Sjiisk Bocht as di s\u00fc\u00fcduastelk dial faan't Nuurdsia an lingt faan Denemark auer Schiisklun bit tu a Neederlunen.\n\nHat as bit 56 m jip.\n\nLaag \nF\u00f6\u00f6r a k\u00fcst faan't Sjiisk Bocht lei en hialer r\u00e4 eilunen:\n Waastfresk eilunen\n Uastfresk eilunen\n Nuurdfresk eilunen\n D\u00e4\u00e4nsk waaseilunen\n\nUun a maden leit Halaglun.\n\nIin uun det bocht luup en hialer r\u00e4 struumer:\n Eider\n Ialew\n Weeser\n Jaade\n Ems\n\nWiartskap \nTroch at Sjiisk Bocht l\u00e4\u00e4pt en auer a miaten wichtagen skapswai faan a Ingelsk Kanool hen tu Hamborag. Sodenang as \u00fc\u00fcb didiar wai f\u00f6l skapsferkiar.\n\nA leetst juaren haa's begand, uun't Sjiisk Bocht winjparks tu bauen, a iarsten leewre n\u00fc uk al struum.\n\nLuke uk diar \n :w:de:Liste_der_geographischen_Namen_der_Deutschen_Bucht (huuchsjiisk)\n Amrumbank II (skap, leeder n\u00f6\u00f6m: Deutsche Bucht)\n\nSjiisklun\nNuurdsia"